**Leonid Osyka** (en ucraíno: *Леонід Осика*), nado en Kíiv o 8 de marzo de 1940 e finado na mesma cidade o 16 de setembro de 2001, foi un director de cine, produtor, e guionista ucraíno.

Traxectoria
-----------

Léonide Ossyka naceu en Kíiv o 8 de marzo de 1940. Estudou na Escola de Artes Teatrais de Odesa (1959) e logo cinema no Instituto Gerasimow de Cinematografía dende 1965. 

Comezou a súa carreira no estudio de cinema Alexander Dowschenko como maquillador antes de converterse en guionista e director. A súa primeira película, a curtametraxe *Входящая в море* (*Entrando no mar*, 1965) foi etiquetada como "existencialista e con elementos tomados da *New Wave*". O director continuou ó ano seguinte con *Кто вернётся — долюбит* (*Quen volva - amará*, 1966), unha película bélica na que o son é interrompido por poemas escritos durante a Segunda guerra mundial, en particular os de Semion Goudzenko. En 1971, o seu drama histórico *Zakhar Berkout*, adaptado do conto homónimo de Ivan Franko que relata a invasión mongol de Rusia, gañou o "Premio á preservación das tradicións do folclore épico" no Festival de Cine de toda Rusia en Tbilisi. En 1976, volveu ser premiado no Festival de toda Rusia, esta vez en Frounzé, onde a súa película *Тривожний місяць вересень* (*Ansioso mes de setembro*) gañou o "Premio ó desenvolvemento dun tema patriótico militar". En 1982, o director adicouse ó xénero documental con *…которого любили все* (*...a quen todos amaban*), que rinde homenaxe ó actor e director ucraíno Leonid Bykov. A biografía ficticia de Mikhaïl Vroubel nárrase en *Этюды о Врубеле* (*Estudos sobre Vrubel*), para a que tamén escribiu o guión con Sergei Paradjanov (1989).

O premio nacional Taras Shevchenko foille outorgado en 1997, polas películas *Каменный крест* (1968), Zakhar Berkout (1971), *Подарунок на іменини* (1991) e *Гетьманські клейноди* (1993). Tamén foi galardoado co título honorífico de Artista do Pobo de Ucraína en 1998.

Finado en Kíiv en 2001, Léonide Ossyka está enterrado no cemiterio de Baikove.

Estilo
------

Ossyka é un gran usuario da  linguaxe poética. É parte, xunto con Ivan Dratch, Yuri Illienko e Tenguiz Abouladzé da escola de Kíiv, tamén chamada "escola pictórica".

Películas
---------

* 1965 - *Входящая в море* (*Entrando no mar*), curtametraxe.
* 1966 - *Кто вернётся — долюбит* (*Quen volva - amará*).
* 1968 - *Каменный крест* (*Cruz de pedra*), director; a finais de 2009 viuse o comezo da restauración dixital desta película.
* 1971 - *Заxap Бepкут* (*Zakhar Berkut*), director..
* 1973 - *Дед левого крайнего* (*Avó extremo esquerdo*)
* 1976 - *Тривожний місяць вересень* (*Ansioso mes de setembro*), director.
* 1978 - *Море* (*Mar*), director.
* 1982 - *…которого любили все* (*...que foi amado por todos*)
* 1985 - *Вклонися до землі* (*Inclinarse ó chan*), director, guionista.
* 1987 - *Увійдіть, стражденні!* (*Entra, sufrindo!*), director, guionista.
* 1989 - *Этюды о Врубеле* (*Estudos sobre Vrubel*)
* 1991 - *Подарунок на іменини* (*Agasallo de aniversario*), director, guionista.
* 1993 - *Гетьманські клейноди* (*As xoias de Hetman*), director, guionista.

Notas
-----

1. ↑   Veresen (вересень) - Setembro en ucraíno, a palabra aparece sen tradución no título da película en ruso.
2. ↑  Marcel 1993, p. 127
3. ↑  Prefacio de *Les chevaux de feu* (Mykhaïlo Kotsioubynsky) de Jean-Claude Marcadé
4. ↑  Studio for digital restoration of Ukrainian films opens in Kyiv Arquivado 13 de xaneiro de 2013 en Archive.is, Interfax-Ukraine (17 de decembro de 2009)
5. ↑  "ZAKHAR BERKOUT". Arquivado dende o orixinal o 07 de novembro de 2017. Consultado o 28 de febreiro de 2021.

Véxase tamén
------------

### Bibliografía

* Marcel, Martin (1993). *Le cinéma soviétique de Krouchtchev à Gorbatchev*. ISBN 978-2-8251-0441-5.

### Outros artigos

* Cine ucraíno

### Ligazóns externas

* Leonid Osyka na IMDb *(en inglés)*.

|  |  |
| --- | --- |
| Control de autoridades | 
* Wd: Q4339212
* WorldCat
* VIAF: 14105771
* Allmovie: p243865
* FAST: 439824
* GND: 123822890
* IMDb: nm0652673
* ISNI: 0000 0000 7867 4559
* LCCN: n99258582
* TMDb: 1284883

 |